IRPC ขึ้นทะเบียน “ฉลากคาร์บอนฟุตพริ้นท์” ตอกย้ำผู้นำดำเนินธุรกิจใส่ใจสิ่งแวดล้อม
IRPC ขึ้นทะเบียน “ฉลากคาร์บอนฟุตพริ้นท์” ขององค์กร ตอกย้ำวิสัยทัศน์ ผู้นำดำเนินธุรกิจใส่ใจสิ่งแวดล้อม และคำถึงความยั่งยืน
IRPC ขึ้นทะเบียน “ฉลากคาร์บอนฟุตพริ้นท์” ขององค์กร ตอกย้ำวิสัยทัศน์ ผู้นำดำเนินธุรกิจใส่ใจสิ่งแวดล้อม
12 ธ.ค. 2565

บริษัท ไออาร์พีซี จำกัด (มหาชน) หรือ IRPC เปิดเผยว่า บริษัทได้เข้าร่วมโครงการขยายผลการส่งเสริมการจัดทำคาร์บอนฟุตพริ้นท์ขององค์กรภาคอุตสาหกรรม (Carbon Footprint for Organization: CFO) ดำเนินโครงการ โดยสภาอุตสาหกรรมแห่งประเทศไทย และได้รับการสนับสนุนจากองค์กรบริหารจัดการก๊าซเรือนกระจก (Organization: CFO)  เพื่อขยายผลให้เกิดการคำนวณค่าคาร์บอนฟุตพริ้นท์ขององค์กรในภาคอุตสาหกรรม มากยิ่งขึ้น
ทั้งนี้ด้วยความร่วมมือของฝ่ายโพลีโอเลฟินส์ ฝ่ายสไตรีนิคสและอะโรเมติกส์ และฝ่ายบริหารคุณภาพความปลอดภัย อาชีวอนามัย สิ่งแวดล้อม และบริหารเขตประกอบการอุตสาหกรรมไออาร์พีซี ทำให้ IRPC ได้ผ่านการพิจารณาขึ้นทะเบียนฉลากคาร์บอนฟุตพริ้นท์ขององค์กร จากคณะกรรมการองค์การบริหารจัดการก๊าซเรือนกระจก เมื่อวันที่ 29 พฤศจิกายน 2565 จำนวน 7 โรงงาน ได้แก่
1.กลุ่มโรงงานโพลีโอเลฟินส์ (โรงงานผลิตเม็ดพลาสติกโพลิโพรพิลีน Polypropylene หรือ PP), 2.โรงงานผลิตเม็ดพลาสติกโพลิโพรพิลีนชนิดคอมพาวด์(PPC), 3.โรงงานผลิตพีทีเค คะตะลิสต์ (PTK Catalyst), 4.โรงงานงานผลิตเม็ดพลาสติกโพลีเอธิลีน ชนิดความหนาแน่นสูงและชนิดที่มีน้ำหนักโมเลกุลสูง (HDPE &amp; UHMWPE) , 5.โรงงานผลิตเม็ดพลาสติกโพลีสไตรีน Polystyrene (PS), 6. โรงงานผลิตเคมีภัณฑ์ Benzene, Toluene, Xylene (BTX) และ 7. โรงงานผลิตเอทิลเบนซีนสไตรีนโมโนเมอร์ Ethyl benzene Styrene Monomer (EBSM)
สำหรับการขึ้นทะเบียนฉลากคาร์บอนฟุตพริ้นท์ขององค์กร เป็นการตอกย้ำให้เห็นว่า IRPC มีวิสัยทัศน์ และความเป็นผู้นำในด้านการดำเนินธุรกิจที่ใส่ใจสิ่งแวดล้อม และคำถึงความยั่งยืน และการเป็นต้นแบบในการนำไปสู่แผนการลดการปล่อยคาร์บอนฟุตพริ้นท์ เพื่อรับมือกับ Carbon Tax กฏกติกาการค้าเพื่อสิ่งแวดล้อมที่กำลังจะเกิดขึ้นในอนาคตอันใกล้นี้ อีกทั้งยังสร้างความมั่นใจให้กับกลุ่มลูกค้าที่คำนึงถึงสิ่งแวดล้อม และให้ความสำคัญกับการประเมินคาร์บอนฟุตพริ้นท์อีกด้วย